rejauldu/bengali-wikipedia huggingface dataset:
পার্ক হে-সু (, ; জন্ম: ২১ নভেম্বর ১৯৮১) হলেন দক্ষিণ কোরিয়ার একজন অভিনেতা। তিনি নেটফ্লিক্সে প্রচারিত দক্ষিণ কোরিয়ার অস্তিত্ববাদী টেলিভিশন ধারাবাহিক স্কুইড গেমে চো সাং-উ চরিত্রে অভিনয় করার জন্য সর্বাধিক পরিচিত।  কর্মজীবন পার্ক ২০০৭ সালে মিস্টার লবির মাধ্যমে সঙ্গীত মঞ্চে আত্মপ্রকাশ করেছেন। তিনি অন্যান্য সঙ্গীত অনুষ্ঠানেও উপস্থিত হয়েছেন, যার মাধ্যমে অ্যাঞ্জেল কলড ডিজায়ার এবং অন্নপূর্ণা অন্যতম। ২০১৭ সালে, তিনি নাট্য ধারাবাহিক প্রিজন প্লেবুকের প্রধান চরিত্রে অভিনয় করেছেন, যা তাকে সিউল পুরস্কারে সেরা নবাগত অভিনেতার পুরস্কার অর্জন করতে সহায়তা করেছে।  ব্যক্তিগত জীবন ২০১৯ সালের ১৪ জানুয়ারি তারিখে, পার্ক সিউলে অনুষ্ঠিত এক অনুষ্ঠানে তার বান্ধবীকে বিয়ে করেছেন। ২০২১ সালের ২৯শে সেপ্টেম্বর পার্কের এজেন্সি ঘোষণা করে যে তার স্ত্রী একটি পুত্র সন্তানের জন্ম দিয়েছেন এবং মা ও সন্তান উভয়েরই স্বাস্থ্য ভাল আছে।   অভিনয়ের জগৎ  চলচ্চিত্র সমূহ দ্য পাইরেটস (২০১৪) মাইনরিটি ওপিনিয়ন (২০১৫) মাস্টার (২০১৬) বাই কোয়ান্টাম ফিজিক্স: এ নাইটফুল ভেঞ্চার (২০১৯) টাইম টু হান্ট (২০২০)  নাটক সমূহ গড অফ ওয়ার (২০১২) মি আ্যন্ড মম আ্যন্ড ড‍্যাড আ্যন্ড গ্র‍্যান্ডমা আ্যন্ড আন্না (২০১৩) সিক্স ফ্লাইং ড্রাগনস (২০১৫-১৬) লেজেন্ড অফ দ্য ব্লু সি (২০১৬) দ্য লাইয়ার আ্যন্ড হিজ লাভার (২০১৭) প্রিজন প্লেবুক (২০১৭-১৮)朴海秀確定出演《請回答》系列導演新作《機智牢房生活》(連結) মেমরিজ অফ দ্য আলহাম্ব্রা (২০১৮) পারসোনা (২০১৯) র‍্যাকেট বয়েজ (২০২১) স্কুইড গেম (২০২১) চিমেরা (২০২১)  তথ্যসূত্র  বহিঃসংযোগ        বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় টেলিভিশন অভিনেতা বিষয়শ্রেণী:দক্ষিণ কোরীয় চলচ্চিত্র অভিনেতা বিষয়শ্রেণী:২১শ শতাব্দীর দক্ষিণ কোরীয় অভিনেতা বিষয়শ্রেণী:ডানকুক বিশ্ববিদ্যালয়ের প্রাক্তন শিক্ষার্থী
মির্জাপুর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৯৬.৭৬ কিমি২ (৩৭.৩৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৪৬৫ জন। ইউনিয়নটিতে মোট গ্রামের সংখ্যা ৩৬টি ও মৌজার সংখ্যা ১২টি।  দর্শনীয় স্থান  রসিয়া নদীর উৎসমুখ।  তথ্যসূত্র  বিষয়শ্রেণী:আটোয়ারী উপজেলার ইউনিয়ন
শূলিনী বা শূলিনী দুর্গা (সংস্কৃত : शूलिनी) দেবী দুর্গার তন্ত্রোক্ত একটি রূপ, যিনি দেবী ও আদ্যাশক্তি নামেও পরিচিত।  শূলিনী ( আদ্যাশক্তি মহামায়া ), রূপ ও অরূপ,গুণ ও নির্গুণ, জ্ঞান, প্রজ্ঞা, সৃষ্টি, স্থিতি এবং বিনাশের মূল। তিনি মহামায়া আদ্যাশক্তির অন্যতম উগ্র রূপকল্প।  ভগবান বিষ্ণুর চতুর্থ অবতার নরসিংহ,দৈত্যপতি হিরণ্যকশিপুকে হত্যা করার পরেও তাঁর সুবিপুল ক্রোধকে প্রশমিত করতে পারেননি,প্রচণ্ড ধ্বংসলীলায় মেতে উঠে নিখিল সৃষ্টির অস্তিত্বকে বিপন্ন বিপর্যস্ত করেছিলেন। তাই ভগবান শিব নরসিংহকে শান্ত করার মানসে শরভ রূপে আবির্ভূত হন। ক্রমে নরসিংহ ও শরভ আবারো প্রলয়ংকর যুদ্ধে লিপ্ত হলে উভয়কে নিয়ন্ত্রণ করার জন্য আদ্যাশক্তি প্রত্যঙ্গিরা (মতান্তরে শূলিনী)রূপে আবির্ভূতা হন।  মা শূলিনী, শূলিনী দুর্গা, শিবানী এবং সালোনি নামেও পরিচিত, প্রায়শই দুর্গা মতো দেবীর সাথে তুলনা করা হয়।  তিনি সোলান জনগণের কুলদেবী (পারিবারিক দেবতা)।    শূলিনী দুর্গার মূর্তিতত্ত্ব   শারদাতিলকতন্ত্র,বৃহৎ তন্ত্রসার প্রভৃতি তন্ত্রগ্রন্থে শূলিনী দুর্গার নিম্নোক্ত ধ্যানমন্ত্র বর্ণিত রয়েছে  অধ্যারূঢ়াং মৃগেন্দ্রং সজলজলধরশ্যামলাং হস্তপদ্মৈঃ শূলং বাণং কৃপাণন্তরিজলজগদাচাপপাশান্ বহন্তীম্। চন্দ্রোত্তংসাং ত্রিনেত্রাং চতসৃভিরসিখেটকং বিভ্রতীভিঃ কন্যাভিঃ সেব্যমানাং প্রতিভয়ভয়দাং শূলিনীং ভাবয়ামি॥   - সিংহারূঢ়া, সজল মেঘের ন্যায় শ্যামবর্ণা, অষ্টভুজে শূল-বাণ-খড়্গ-চক্র-পদ্ম(বা শঙ্খ)-গদা-ধনুক-পাশ বহনকারিণী,(মস্তকে) চন্দ্রকলা মণ্ডিতা, ত্রিনয়না, খড়্গখেটকধারিণী চার পরিচারিকা দ্বারা নিয়ত সেবিতা, শত্রুকুলের ভয়দায়িনী সেই শূলিনী দেবীকে (আমি) ভাবনা করি।    শূলিনী দুর্গার উৎসব   শূলিনী মেলা সোলান, ভারতের মাশরুম শহর সোলানে অবস্থিত দেবী শূলিনীর পবিত্র মন্দির থেকে এর নামটি অর্জন করেছে।শূলিনী দেবীর অপূর্ব মন্দিরটি মূলত প্রতি বছর জুনের শেষ সপ্তাহে এখানে পালিত শূলিনী মেলার জন্য  সোলানের পৃষ্ঠপোষক দেবীকে উৎসর্গ করা হয়েছে মা শূলিনী, দেবী শূলিনীর সম্মানে পালিত হয়, তাঁর বড় বোনের কাছে দেবী শূলিনী দেবীর তিন দিনের ভ্রমণকে স্মরণ করে। সোলানের নাগরিকদের পাশাপাশি প্রতিবেশী অঞ্চল থেকে এখানে অবতরণকারী ভক্তরা শূলিনী দেবী মন্দিরে জমায়েত হন।   দেবী শূলিনীকে তাঁর মন্দির থেকে একটি অলঙ্কৃত পালকিতে নিয়ে যাওয়া হয়।  শোভাযাত্রাটি সোলানের বিভিন্ন স্থানের মধ্য দিয়ে যায় এবং সর্বত্র এটি অত্যন্ত জাঁকজমকের সঙ্গে, সোৎসাহ-উদ্দীপনায় ও সতর্ক প্রহরার সঙ্গে করা হয়।গঞ্জ বাজারের মা দুর্গার মন্দির হল দেবী শূলিনীর চূড়ান্ত গন্তব্য।  দেবী শূলিনী সে মন্দিরে তিন দিনের জন্য অবস্থান করেন এবং তারপরে তাঁর নিজ মন্দিরে ফিরে আসেন।  শূলিনী মেলার শেষ দিনে দেবীর নিজের মন্দিরে প্রত্যাবর্তন যাত্রা আরও বেশি আড়ম্বর ও জাঁকজমকের সাথে উদযাপিত হয়।তৃতীয় দিনে, উৎসব চূড়ান্ত পর্যায়ে পৌঁছায়। সোলান ভক্ত ও দর্শনার্থীদের সমগ্র জনপদ অসীম আবেগ ও উচ্ছ্বাসে উদ্বেলিত হয়।  শূলিনী মেলা হল সোলানের ঐতিহ্যবাহী মেলা।    মা শূলিনীর মন্দির   alt=Maa Shoolini Temple|থাম্ব|380x380পিক্সেল|শূলিনী দেবী মন্দির   হিমাচল প্রদেশ   সোলানে শুলিনী দেবীর মন্দির   তথ্যসূত্র   বিষয়শ্রেণী:হিন্দু দেবী
অঞ্জু পন্ত ( ) হলেন একজন নেপালি গজল এবং নেপথ্য (প্লেব্যাক) সঙ্গীতশিল্পী । তিনি 'মা তিমি বিনা মরিহাল্ছু' চলচ্চিত্রের শিরোনাম সঙ্গীত, সপুত চলচ্চিত্রের ভুন ভুন বোলি ভমরা, কিসমত চলচ্চিত্রের দিল য়ো মেরো দিল, এবং ডর চলচ্চিত্রের সুস্তরি সুস্তরি মনমা সহ একাধিক জনপ্রিয় সংগীত গেয়েছেন।  তিনি ১৮টি চলচ্চিত্রের সঙ্গীত এবং ১০০টিরও বেশি নেপালি একক ও দ্বৈত সঙ্গীতে কণ্ঠ দিয়েছেন।   হিন্দু গানের বিতর্ক  ২০১৪ সালের ৫ সেপ্টেম্বরে প্রকাশিত একটি সংবাদ প্রতিবেদনে দাবি করা হয়েছিল যে গানের কথার মধ্যে হিন্দু দেবদেবীদের উল্লেখ থাকায় কোনও এক উৎসবে তিনি শুভেচ্ছামূলক গান গাইতে অস্বীকার করেছেন এবং এইজন্য তিনি নেপালি সোশ্যাল মিডিয়ায় ব্যাপক সমালোচিত হয়েছিলেন।  তবে তিনি সেই অভিযোগ অস্বীকার করে বলেছিলেন যে ধর্মীয় কারণে নয় বরং তিনি অসুস্থতার কারণে গান গাইতে রাজি ছিলেন না। ২০১৪ সালে তিনি হিন্দু ধর্ম থেকে খ্রিস্টধর্মে ধর্মান্তরিত হয়েছেন।    তথ্যসূত্র    বহিঃসংযোগ     বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:২১শ শতাব্দীর নেপালি গায়িকা বিষয়শ্রেণী:নেপালি খ্রিস্টান বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:নেপথ্য সঙ্গীতশিল্পী বিষয়শ্রেণী:হিন্দুধর্ম থেকে খ্রিস্টধর্মে ধর্মান্তরিত
স্যামুয়েল জে নোগজস্কি (জন্ম: ১ জানুয়ারী ১৯৭৯) একজন অস্ট্রেলিয়ান ক্রিকেট আম্পায়ার। তিনি ২০১৬-১৭ সালে ভারতে রনজি ট্রফিতে আম্পায়ার হিসাবে প্রথম দাঁড়িয়েছিলেন।   আম্পায়ারিং ক্যারিয়ার  জিলংয়ের কর্ডিনিয়া পার্কে অস্ট্রেলিয়া ও শ্রীলঙ্কার মধ্যকার ম্যাচে ১৯ ফেব্রুয়ারি, ২০১৭ সালে তিনি নিজের প্রথম টুয়েন্টি২০ আন্তর্জাতিক (টি২০আই) ক্রিকেট ম্যাচে আম্পায়ারিং করেন। ২০১৫-১৭ আইসিসি বিশ্ব ক্রিকেট লীগ চ্যাম্পিয়নশিপ প্রতিযোগিতায় পাপুয়া নিউ গিনি এবং স্কটল্যান্ডের মধ্যকার ম্যাচে ৬ অক্টোবর ২০১৭ তারিখে তিনি নিজের প্রথম একদিনের আন্তর্জাতিক (ওডিআই) ম্যাচে আম্পায়ার হিসাবে দাঁড়িয়েছিলেন।  অক্টোবরে ২০১৮, তিনি আইসিসি মহিলা বিশ্ব টুয়েন্টি২০-এর জন্য বারোজন অন-ফিল্ড আম্পায়ারের ঘোষণা হয় যার মধ্যে নোগজস্কির নামও ছিল। ২০১৯ সালের অক্টোবরে সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্বের টুর্নামেন্টে ম্যাচ পরিচালনা করতে বারোজন আম্পায়ারের একজন হিসাবে তাকে নিয়োগ দেওয়া হয়েছিল।   আরো দেখুন    ওয়ানডে আন্তর্জাতিক ক্রিকেট আম্পায়ারদের তালিকা   টি-টোয়েন্টি আন্তর্জাতিক ক্রিকেট আম্পায়ারদের তালিকা   তথ্যসূত্র    বহিঃসংযোগ      বিষয়শ্রেণী:হোবার্টের ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেট আম্পায়ার বিষয়শ্রেণী:অস্ট্রেলীয় ক্রিকেট আম্পায়ার বিষয়শ্রেণী:১৯৭৯-এ জন্ম বিষয়শ্রেণী:হোবার্টের ক্রীড়াবিদ
মারকাজ আইন কলেজ ভারতের কালিকটে অবস্থিত আইনি শিক্ষার একটি উচ্চশিক্ষা প্রতিষ্ঠান।   আইন কলেজটি জামিয়া মারকাজের অধীনে নলেজ সিটিতে চালু হওয়া প্রথম প্রকল্প। কলেজটি কালিকট বিশ্ববিদ্যালয়ের  অধিভুক্ত এবং ভারতের আইনজীবী পরিষদ কর্তৃক স্বীকৃত।   শিক্ষায়তনিক  কলেজটি দুইটি আলাদা কোর্স পরিচালনা করেঃ   আইনে স্নাতক(এলএলবি) কোর্সঃ এটি তিন বছর মেয়াদী কোর্স। প্রত্যেক কোর্সে ৫০ জন শিক্ষার্থী ভর্তি হতে পারে। তিন বছর মোট ছয় সেমিস্টারে বিভক্ত।    ব্যবসায় প্রশাসনে স্নাতক(বিবিএ) ও আইনে স্নাতক(এলএলবি) কোর্সঃ  এটি পাঁচ বছর মেয়াদী কোর্স। প্রত্যেক কোর্সে ৬০ জন শিক্ষার্থী ভর্তি হতে পারে। শিক্ষা বর্ষের ৫ বছর মোট ১০ সেমিস্টারে বিভক্ত।   আরও দেখুন   শেখ আবুবকর আহমদ  মারকাজ আর্টস অ্যান্ড সায়েন্স কলেজ  মারকাজ, দুবাই  শাহরে মোবারক মসজিদ  জামিয়া মারকাজ   তথ্যসূত্র    বহিঃসংযোগ     বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কেরলের বিশ্ববিদ্যালয় ও কলেজ বিষয়শ্রেণী:কেরলের ভবন ও স্থাপনা বিষয়শ্রেণী:২০১৫-এ কেরলে প্রতিষ্ঠিত
বাংলা উইকিসংকলন  আগস্ট (২০২৫) মাসে বাংলা উইকিসংকলনে ছিল উল্লেখযোগ্য সম্পাদনা কর্ম ও ব্যবহারকারীদের সক্রিয়তা। সর্বাধিক সম্পাদনা করেছেন বোধিসত্ত্ব; তার মোট সম্পাদনা ছিল ১,২১১টি। দ্বিতীয় স্থানে ছিলেন ইন্টেগ্রিটি২০২০, যিনি করেছেন ১,০৫৩টি সম্পাদনা। তৃতীয় স্থানে ছিলেন নেট্টিমি সুজাতা, ৪৯৮টি সম্পাদনা নিয়ে।  এই মাসে নতুন পৃষ্ঠা তৈরি হয়েছে ১,৮৪৯টি, যার মধ্যে প্রধান নামস্থানে যোগ হয়েছে ১,৫৩৭টি পৃষ্ঠা। পুরো মাসে মোট সম্পাদনার সংখ্যা দাঁড়ায় ৭,১৩৭টি। পাঠকপ্রিয়তার ক্ষেত্রে জীবনানন্দ দাশের শ্রেষ্ঠ কবিতা/বনলতা সেন পৃষ্ঠাটি সর্বাধিক দেখা হয়েছে; ১৫,৫৬১ বার, যদিও তাতে কোনো সম্পাদনা বা সম্পাদক যুক্ত হয়নি।  প্রশাসনিক দিক থেকেও মাসটি ছিল সক্রিয়; প্রশাসকদের মোট কার্যক্রম ছিল ২,৮০০টি।   বাংলা উইকিবই   আগস্ট (২০২৫) মাসে ৯৮টি সম্পাদনা নিয়ে বাংলা উইকিবই-তে সর্বাধিক সম্পাদনা করেছেন মেহেদী আবেদীন। এরপর যথাক্রমে জনৈক বাঙালি ৯২টি এবং এমএস ছাকিব ৪৫টি সম্পাদনা করেছেন।  পুরো মাসে মোট সম্পাদনা হয়েছে ৩৩৩টি এবং তৈরি হয়েছে ৬৯টি নতুন পৃষ্ঠা। এর মধ্যে সবচেয়ে বেশি নতুন পৃষ্ঠা তৈরি হয়েছে ব্যবহারকারী আলাপ নামস্থানে, ৫৭টি। পাঠকপ্রিয়তার ক্ষেত্রে বাংলা যুক্তাক্ষর পৃষ্ঠাটি দেখা হয়েছে ৫,২৭৫ বার, যদিও এতে কোনো সম্পাদনা হয়নি। এ মাসে প্রশাসকদের কার্যক্রম ছিল ৩টি।   বাংলা উইকিভ্রমণ  বাংলা উইকিভ্রমণে আগস্ট (২০২৫) মাসে ২৬৪টি সম্পাদনা নিয়ে সর্বাধিক সম্পাদনা করেছেন মহীন। দ্বিতীয় স্থানে ছিলেন অভিজিৎ ৬৯টি সম্পাদনা নিয়ে, আর তৃতীয় অবস্থানে ছিলেন দেলোয়ার, যিনি করেছেন ৬৬টি সম্পাদনা।  এই মাসে প্রকল্পটিতে নতুন পৃষ্ঠা তৈরি হয়েছে মোট ৪১টি, যার মধ্যে প্রধান নামস্থানে সর্বাধিক (১৬টি)। পুরো মাসে সম্পাদনা হয়েছে ৭৩২টি। সবচেয়ে বেশি দেখা হয়েছে ঢাকা বিভাগ পৃষ্ঠা, যার পাঠক ছিল ২,৩৮৭; তবে এতে কোনো সম্পাদনা হয়নি। প্রকল্পটিতে প্রশাসনিক কার্যক্রম ছিল ১১২টি।   বাংলা উইকিউক্তি  আগস্ট (২০২৫) মাসে বাংলা উইকিউক্তিতে ২৯৮টি সম্পাদনা সহ সর্বাধিক সম্পাদনা করেছেন মোহাম্মদ জনি হোসেন। এরপর যথাক্রমে সলিল কুমার মুখার্জি ২৬২টি এবং ফারদিন ২২৪টি সম্পাদনা করেছেন।  পুরো মাসে প্রকল্পটিতে সম্পাদনা হয়েছে ৯৫১টি এবং নতুন পৃষ্ঠা তৈরি হয়েছে ১০১টি। এর মধ্যে সবচেয়ে বেশি নতুন পৃষ্ঠা তৈরি হয়েছে বিষয়শ্রেণী নামস্থানে, ৮০টি। সর্বাধিক দেখা পৃষ্ঠা ছিল রবীন্দ্রনাথ ঠাকুর, যা দেখা হয়েছে ১,১৬১ বার; এতে একজন সম্পাদক একটি সম্পাদনা করেছেন। প্রকল্পটিতে প্রশাসকদের মোট কার্যক্রম ছিল ৫টি।   বাংলা উইকিঅভিধান  আগস্ট (২০২৫) মাসে বাংলা উইকিঅভিধানে সর্বাধিক সম্পাদনা করেছেন রেডমিন, তার সম্পাদনা সংখ্যা ছিল ১২টি। এরপর যথাক্রমে আলফা নোমান ১০টি এবং মো. ফারহান মাহমুদ ৭টি সম্পাদনা করেছেন।  পুরো মাসে প্রকল্পটিতে সম্পাদনা হয়েছে ১৫,৫৯৫টি এবং নতুন পৃষ্ঠা তৈরি হয়েছে ৪০৮টি। এর মধ্যে প্রধান নামস্থানে সবচেয়ে বেশি, ৩২৪টি পৃষ্ঠা। প্রশাসকদের কার্যক্রম ছিল ১৭টি।
পেপসি ম্যাক্স (কিছু দেশে পেপসি ব্ল্যাক নামেও পরিচিত) হল একটি কম ক্যালোরি, চিনি মুক্ত কোলা, পেপসিকো দ্বারা পেপসি এবং ডায়েট পেপসির বিকল্প হিসেবে বাজারজাত করা হয়েছে। পেপসি ম্যাক্স প্রাথমিকভাবে এশীয় ও ইউরোপীয় বাজারে পাওয়া যায়। পেপসি ম্যাক্স ৫ এপ্রিল ১৯৯৩-এ বাজারে আসে কিন্তু এটি ২০০৭ সালে মার্কিন যুক্তরাষ্ট্রে প্রথম পাওয়া যায়।  ২০১৬ সালের শেষের দিকে "পেপসি জিরো সুগার" নামকরণ না হওয়া পর্যন্ত একই নামের কিন্তু ভিন্ন সূত্রের (জিনসেং এবং উচ্চ পরিমাণে ক্যাফেইন ধারণকারী) একটি পানীয় মার্কিন যুক্তরাষ্ট্রে বিক্রি করা হয়েছিল।   ইতিহাস    আরো দেখুন    পেপসি বৈচিত্র্যের তালিকা   তথ্যসূত্র    আরও পড়া    কোটাবে, এম. এবং হেলসেন, কে. গ্লোবাল মার্কেটিং ম্যানেজমেন্ট, জন উইলি অ্যান্ড সন্স, 2004।আইএসবিএন 0-471-23062-6 .iPhone 15 Pepsi Max   বহিঃসংযোগ      বিষয়শ্রেণী:ক্যাফেইনযুক্ত কোমল পানীয় বিষয়শ্রেণী:১৯৯৩-এ প্রবর্তিত পণ্য বিষয়শ্রেণী:পেপসিকো কোলা মার্কা বিষয়শ্রেণী:ডায়েট পানীয়
এ. এ. কারুপ্পাস্বামী (জন্ম: ১ জুলাই ১৯৬৪) একজন ভারতীয় রাজনীতিবিদ এবং অবিনাশী আসন থেকে ১৪তম তামিলনাড়ু বিধানসভার সদস্য ছিলেন। এই আসনটি তফসিলি বর্ণের প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।   কারুপ্পাস্বামীর জন্ম ১ জুলাই ১৯৬৪ সালে আলাথুরে। তিনি বিবাহিত এবং তাঁর তিন সন্তান রয়েছে।    তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০১১-২০১৬ বিষয়শ্রেণী:তাঞ্জাবুর জেলার ব্যক্তি
ক্যাপটেন জান্নাতুল ফেরদৌস (জন্ম: অজানা) বাংলাদেশের প্রথম নারী ছত্রীসেনা (প্যারাট্রুপার)।    জন্ম ও শিক্ষাজীবন  জান্নাতুল ফেরদৌসের বাড়ি ব্রাক্ষণবাড়িয়ায় বিজয়নগর উপজেলার বিষ্ণুপুর গ্রামে। ব্যবসায়ী বাবা ও মা গৃহিণী। চার ভাই বোনের মধ্যে তিনি তৃতীয়।   কর্মজীবন  জান্নাতুল ফেরদৌস বর্তমানে মিলিটারি একাডেমির কম্পিউটার প্রশিক্ষক হিসেবে কর্মরত। তিনি ২০০৯ সালের ২৪ ডিসেম্বর ৫৯তম বিএমএ লং কোর্সের মাধ্যমে সেনাবাহিনীতে যোগ দেন। ২০০৭ সালে বাংলাদেশ মিলিটারি একাডেমির (বিএমএ) ৫৯তম ব্যাচের ক্যাডেট হিসেবে সেনাবাহিনীতে তার যাত্রা শুরু করেন। তিনি বর্তমানে সেনাবাহিনীর ক্যাপ্টেন।   পুরস্কার ও সম্মাননা    সাফল্য  বাংলাদেশে প্রথম নারী ছত্রীসেনা (প্যারাট্রুপার) হিসেবে তিনি সফলভাবে এক হাজার ফুট উঁচু থেকে অবতরণের সম্মান অর্জন করেছেন।  ২০১২ সালের ১২ ফেব্রুয়ারি বেলা ১১টা ২০মিনিটে তিনি সিলেটের জালালাবাদ সেনানিবাসের পানিছড়া এলাকায় বিমানবাহিনীর একটি বিমান থেকে প্যারাসুটের মাধ্যমে সফলভাবে মাটিতে অবতরণ করেন।    তথ্যসূত্র    বহি:সংযোগ   বিষয়শ্রেণী:বাংলাদেশী সেনা কর্মকর্তা বিষয়শ্রেণী:জীবিত ব্যক্তি
বাদল চৌধুরী একজন ভারতীয় রাজনীতিবিদ এবং ভারতের কমিউনিস্ট পার্টি (মার্ক্সবাদী) এর সদস্য। চৌধুরী দক্ষিণ ত্রিপুরা জেলার হৃষ্যমুখ কেন্দ্র থেকে ত্রিপুরা বিধানসভার সদস্য। তিনি ২০১৩-১৮ সালে স্বাস্থ্য ও পরিবার কল্যাণ এবং রাজস্ব এবং গণপূর্ত মন্ত্রী ছিলেন (মানিক সরকার মন্ত্রিসভায়)।Railway Minister Suresh Prabhu Flags Off Rail Line In TripuraWorld Bank sanctions Rs 1,376 cr for Tripura power upgradation   রাজনৈতিক পেশা  বাদল চৌধুরী ছাত্রাবস্থায় ছাত্র আন্দোলনে অত্যন্ত সক্রিয় ছিলেন। ১৯৬৮ সালে ১৭ বছর বয়সে তিনি ভারতের কমিউনিস্ট পার্টি (মার্ক্সবাদী) এর সদস্য হন। ১৯৭২-১৯৮১ সালে, তিনি সিপিআই(এম) বেলোনিয়া বিভাগীয় কমিটির সম্পাদক ছিলেন। ১৯৭৪ সালে, তিনি সিপিআই(এম) এর রাজ্য কমিটির সদস্য হিসাবে উন্নীত হন। ১৯৭৭ সালে, চৌধুরী ১৯৯৩ সাল পর্যন্ত ত্রিপুরার আইনসভার সদস্য হিসাবে প্রথমবারের মতো নির্বাচিত হন। ২০০৮ সালে, চৌধুরী ভারতের কমিউনিস্ট পার্টি (মার্ক্সবাদী) এর কেন্দ্রীয় কমিটির সদস্য হন।    তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:ত্রিপুরার লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:দক্ষিণ ত্রিপুরা জেলার ব্যক্তি বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩ বিষয়শ্রেণী:ত্রিপুরা বিধানসভার সদস্য ১৯৮৩-১৯৮৮ বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩ বিষয়শ্রেণী:ত্রিপুরা বিধানসভার সদস্য ১৯৯৮-২০০৩ বিষয়শ্রেণী:ত্রিপুরা বিধানসভার সদস্য ২০০৩-২০০৮ বিষয়শ্রেণী:ত্রিপুরা বিধানসভার সদস্য ২০০৮-২০১৩ বিষয়শ্রেণী:ত্রিপুরা বিধানসভার সদস্য ২০১৩-২০১৮
আল জামিয়া আল ইসলামিয়া দারুল উলুম বোল্টন ইংল্যান্ডের গ্রেটার ম্যানচেস্টারের বোল্টনে অবস্থিত একটি ইসলামি মাধ্যমিক বিদ্যালয়। যেটি দারুল উলুম দেওবন্দের আদর্শে পরিচালিত হয়।   ইতিহাস  এটি প্রথমে ব্রমলে ক্রস, বোল্টনে ১৯৯৩ সালে প্রতিষ্ঠিত হয়েছিল  ২০০৬ সালে ছাত্র সংকুলান না হওয়ায় এটি “ব্রমলে ক্রস প্রাঙ্গণ” বিক্রয় করার সিদ্ধান্ত নেয়।  একটি নতুন বাড়ি তৈরি এবং সংলগ্ন জমি কেনার জন্য স্থানীয় কাউন্সিল কর্তৃক একটি দর দেওয়া হয়েছিল।  পরবর্তীকালে, ইনস্টিটিউট একটি  কনভেন্টে স্থানান্তরিত হয়, যেখানে এখন রয়েছে।  ২০০৮ সালে একটি প্রাক্তন পাবলিক বাড়ি কিনে ইনস্টিটিউটের জন্য দ্বিতীয় ক্যাম্পাস করা হয়।   শিক্ষার ধরন  দারুল উলুম ধর্মীয় ও সাধারণ, উভয় শিক্ষাকে সিলেবাসে অন্তর্ভুক্ত করেছে।    ধর্মীয় শিক্ষা  ইসলামি শিক্ষা দুটি কোর্সে বিভক্ত: ইসলামিক থিওলজি কোর্স এবং হিফজ কোর্স।  ইসলামিক থিওলজি কোর্সটি তাদের জন্য যারা ইসলামের আধ্যাত্মিক অনুশীলনগুলি সম্পর্কে জানতে চান।  পাঠ্যক্রমটি দারুল উলুম দেওবন্দ প্রতিষ্ঠার পর থেকে  দরস-ই-নিজামী শিক্ষণ বিন্যাসের ভিত্তিতে রয়েছে, যা মূলত হানাফি চিন্তাধারায় প্রতিষ্ঠিত। শিক্ষার্থীদের কুরআন, হাদিস, আরবী ভাষা, ব্যাকরণ এবং বাক্য গঠন, ইসলামী আইনশাসন, যুক্তি এবং বক্তৃতা ইত্যাদির সাথে সম্পর্কিত অনেকগুলি বই পড়ানো হয়। কোর্সটি ৭ টি পর্যায় নিয়ে গঠিত। হিফজ কোর্সটি তাদের জন্য যারা কুরআন মুখস্থ করতে চায়। এই কোর্সটি নির্ভর করে যে শিক্ষার্থীরা কুরআন মুখস্থ করতে কতক্ষণ সময় নেয়; তাদের ব্যক্তিগত গৃহশিক্ষক তাদের পরামর্শ এবং সহায়তা দিয়ে থাকেন।   সাধারণ শিক্ষা  বিদ্যালয়টি ১১ থেকে ১৬ বছর বয়সী শিক্ষার্থীদের মাধ্যমিক শিক্ষা সরবরাহ করে, যা তাদের বয়স যখন ১০ এবং ১১ এ পৌঁছায় তখন তাদের GCSE তে বসতে সক্ষম করে তোলে।  স্কুলটি ইংরেজি, বিজ্ঞান, ইতিহাস, ভূগোল, ধর্মীয় শিক্ষা, আইসিটি, আধুনিক বিদেশী ভাষা এবং নাগরিকত্বের মধ্যে সীমাবদ্ধ নয়, জিসিএসই পর্যায়ে অধ্যয়নের জন্য বেছে নিতে অনেকগুলি বিষয় সরবরাহ করে।  জিসিএসই ছাড়িয়ে স্কুলটি শিক্ষার্থীদের এ-লেভেল এবং বিটিইসি কোর্সও সম্পূর্ণ করতে দেয়।   প্রাক্তন শিক্ষক ও শিক্ষার্থী    ড. মাহমুদ চান্দিয়া, দারুল উলূম এবং সেন্ট্রাল ল্যাঙ্কাশায়ার বিশ্ববিদ্যালয়ের সিনিয়র প্রভাষক; উচ্চশিক্ষা একাডেমিতে ফেলো।  কামাল উদ্দিন, নাশিদ শিল্পী  আরও দেখুন  দারুল উলুম দেওবন্দ  দেওবন্দি বিশ্ববিদ্যালয়ের তালিকা  তথ্যসূত্র    বহিঃসংযোগ   বিষয়শ্রেণী:যুক্তরাজ্যের দেওবন্দি মাদ্রাসা বিষয়শ্রেণী:১৯৯৩-এ ইংল্যান্ডে প্রতিষ্ঠিত বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান বিষয়শ্রেণী:দেওবন্দি শিক্ষাপ্রতিষ্ঠান
মনোজ কুমার ওরাওঁ ভারতীয় জনতা পার্টি (বিজেপি) এর একজন ভারতীয় রাজনীতিবিদ। ২০২১ সালের মে মাসে তিনি কুমারগ্রাম থেকে পশ্চিমবঙ্গ বিধানসভার সদস্য নির্বাচিত হন।   কর্মজীবন  ওরাওঁ আলিপুরদুয়ার জেলার কুমারগ্রামের বাসিন্দা। তার বাবার নাম জিৎ বাহন ওরাওঁ। তিনি ২০১১ সালে ইস্টার্ন ডুয়ার্স বি.এড ট্রেনিং কলেজ থেকে স্নাতক ডিগ্রি অর্জন করেন। তিনি ২০২১ সালের পশ্চিমবঙ্গ বিধানসভা নির্বাচনে ২ মে ২০২১ তারিখে কুমারগ্রাম নির্বাচনী এলাকা থেকে নির্বাচিত হয়েছিলেন।   তথ্যসূত্র   বিষয়শ্রেণী:আলিপুরদুয়ার জেলার ব্যক্তি বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বহরমপুর বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।   আয়তন  বহরমপুর ইউনিয়নের আয়তন ৯,৯৩১ একর।   প্রশাসনিক কাঠামো  বহরমপুর ইউনিয়ন দশমিনা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বহরমপুর ইউনিয়নের মোট জনসংখ্যা ১৫,৯৭০ জন। এর মধ্যে পুরুষ ৭,৪৭৬ জন এবং মহিলা ৮,৪৯৪ জন। মোট পরিবার ৩,৬৭৭টি।   শিক্ষা  ২০১১ সালের আদমশুমারি অনুযায়ী বহরমপুর ইউনিয়নের সাক্ষরতার হার ৯০%।   আরও দেখুন   দশমিনা উপজেলা  দশমিনা থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:দশমিনা উপজেলার ইউনিয়ন
Description   This is a wrapper template for Template:Authority control which links visual arts-related Wikipedia articles to various library (and other) catalogue systems, for biographies and other topics.  It will automatically append the parameter   Please refer to Template:Authority control/doc for more details.   ব্যবহার    আরও দেখুন   বিষয়শ্রেণী:মানুষ ও ব্যক্তি বহিঃসংযোগ টেমপ্লেট বিষয়শ্রেণী:উইকিউপাত্ত থেকে উপাত্ত ব্যবহারকৃত টেমপ্লেট বিষয়শ্রেণী:টেমপ্লেট যা একটি অনুসরণকরণ বিষয়শ্রেণীতে যুক্ত করে বিষয়শ্রেণী:উইকিউপাত্ত ব্যবহারকৃত বহিঃসংযোগ টেমপ্লেট Category:উইকিপিডিয়া কর্তৃপক্ষ নিয়ন্ত্রণ
থাম্ব|থেঞ্জাল গোল্ড কোর্স লগ হাউস থেঞ্জাল () ভারতের মিজোরাম রাজ্যের সেরছিপ  জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৭৮৩ মিটার (২৫৬৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে থেঞ্জাল শহরের জনসংখ্যা হল ৫৫১৯ জন। এর মধ্যে পুরুষ ৫০%, এবং নারী ৫০%।  এখানে সাক্ষরতার হার ৮৩%, । পুরুষদের মধ্যে সাক্ষরতার হার ৮৫%, এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে থেঞ্জাল এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মিজোরামের শহর
গভীর অচেতনাবস্থা বা ইংরেজি পরিভাষায় কোমা হচ্ছে অচেতনতার একটি গভীর অবস্থা যেখানে একজন ব্যক্তিকে জাগ্রত করা সম্ভব নয়, এবং তিনি ব্যাথা সৃষ্টিকারী কোনো উদ্দীপনা, আলো, বা শব্দের প্রেক্ষিতে কোনো প্রকার প্রতিক্রিয়া প্রকাশ করতে পারেন না। গভীর অচেতনাবস্থায় থাকার অবস্থায় আক্রান্ত ব্যক্তির কোনো স্বাভাবিকভাবে ঘুম থেকে ওঠার চক্র অনুপস্থিত থাকে এবং তিনি স্বেচ্ছামূলক কোনো প্রকার কার্য সম্পাদন করতে পারেন না। গভীর অচেতনাবস্থায় থাকা রোগীদের মধ্যে সচেতন অবস্থায় থাকার সকল প্রকার লক্ষণ সম্পূর্ণভাবে অনুপস্থিত থাকে এবং তারা সচেতনভাবে কোনো কিছু অনুভব করতে, কথা বলতে, বা নড়াচড়া করতে পারেন না। গভীর অচেতনাবস্থা প্রাকৃতিক কারণে বা চিকিৎসার অংশ হিসেবে কৃত্রিমভাবে সৃষ্টি হতে পারে।  চিকিৎসাগতভাবে গভীর অচেতনাবস্থাকে ধারাবাহিকভাবে একক পদক্ষেপের আদেশ অনুসরণ করার অক্ষমতা হিসেবে সংজ্ঞায়িত করা যেতে পারে। এটি গ্লাসগো গভীর অচেতনাবস্থা মাপনীর আট বা এর কম মাত্রা হিসেবেও সংজ্ঞায়িত করা যেতে পারে যা ছয় ঘণ্টা বা তার থেকে বেশি পর্যন্ত স্থায়ী হতে পারে। কোনো রোগীর চেতনা বজায় রাখার জন্য জাগ্রত অবস্থা ও সচেতন অবস্থায় থাকার বৈশিষ্টগুলো বজায় থাকতে হবে। জাগ্রতা চেতনার পরিমাণগত তীব্রতা বর্ণনা করে, অপরদিকে সচেতনতা মস্তিষ্কের কর্টেক্সের মাধ্যমে পরিচালিত জ্ঞানীয় দক্ষতামূলক কর্মকাণ্ডগুলোর গুণগত দিকগুলোর সাথে সম্পর্কিত যার মধ্যে রয়েছে, মনোযোগ, সংবেদনশীলতা, স্পষ্ট স্মৃতি, ভাষা, কােনো কাজ সম্পন্ন করার ক্ষমতা, সাময়িক ও স্থানিক অবস্থান অনুধাবন করা, ও বাস্তবতা বিচার করার ক্ষমতা। স্নায়বিক দৃষ্টিকোণ থেকে, চেতনা পরিচালিত হয় সেরব্রাল কর্টেক্স বা ধূসর অংশ (গ্রে ম্যাটার) থেকে যা মূল মস্তিষ্কের বাইরের অংশ ও রেটিকুলার অ্যাক্টিভেটিং সিস্টেম থেকে যার অবস্থান ব্রেইনস্টেমের ভেতরে। See diagram .   লক্ষণ ও উপসর্গ   গভীরভাবে অচেতন (গভীর অচেতনাবস্থায় থাকা) অবস্থায় ব্যক্তির সাধারণ লক্ষণগুলি হলো:   স্বেচ্ছায় চোখ খোলার অক্ষমতা   একটি অস্তিত্বহীন ঘুম-জাগ্রত চক্র   শারীরিক (বেদনাদায়ক) বা মৌখিক উদ্দীপনার বিপরীতে প্রতিক্রিয়ার অভাব   ব্রেইনস্টেমের প্রতিবর্তী ক্রিয়ার অভাব, যেমন চোখের মণিতে আলো ফেললে তা কোনো প্রতিক্রিয়ার সৃষ্টি করে না   অনিয়মিত শ্বাস-প্রশ্বাস   গ্লাসগো গভীর অচেতনাবস্থা মাপনীতে মাত্রা ৩ থেকে ৮-এর মধ্যে।  স্কোর   আরও দেখুন   মস্তিষ্কের মৃত্যু   তথ্যসূত্র    বহিঃসংযোগ   বিষয়শ্রেণী:গভীর অচেতনাবস্থা বিষয়শ্রেণী:জরুরি চিকিৎসা বিষয়শ্রেণী:নিবিড় পরিচর্যা চিকিৎসাবিজ্ঞান বিষয়শ্রেণী:জরুরি চিকিৎসাবিজ্ঞান বিষয়শ্রেণী:মানসিক রোগের লক্ষণ-উপসর্গ ও নিদর্শন
থাম্ব|দিদুখ দিদুখ (     ) হলো একটি ইউক্রেনীয় বড়দিনের সময় একটি অলঙ্করণ। এই অলঙ্করণটি গমের আঁটি দিয়ে তৈরি করা হয়। একে শরতের ফসল থেকে নেওয়া একটি প্রতীকী বলিদান  হিসাবে দেখা হয়। "দিদুখ " শব্দের আক্ষরিক অর্থ হলো "পিতামহের আত্মা"। ঐতিহ্যগতভাবে বছরের প্রথম বা শেষ কাটা গমের ডাঁটি দিয়ে দিদুখ তৈরি করা হয়। এগুলি আসন্ন বছরের জন্য প্রকৃতির প্রাচুর্য এবং প্রচুর ফসলের জন্য পরিবারের আকাঙ্ক্ষারও প্রতীক বলে মনে করা হয়।   The Ukrainian Weekly Magazine PDF Version, November 2012 Issue Retrieved 27 April 2013 বড়দিনের ছুটির আগে গমের শীষ বা ডাঁটি ও রঙিন সুতো সংগ্রহ করা হয়।  তারপর  গমের শীষের থোকাগুলো ফিতা দিয়ে বাঁধা হয়। বেশিরভাগ ইউক্রেনীয় বাড়িতে ক্রিসমাসের আগে একটি দিদুখ রাখা হয় এবং সেগুলি মাসনিৎসিয়া নামে ধর্মীয় এবং লোকসংস্কৃতির ছুটি পর্যন্ত সযত্নে রাখা হয়। কিছু ঐতিহ্যে আবার বসন্তকাল পর্যন্ত রাখা হতো এবং এর শস্যগুলি প্রথম বসন্তকালীন বপনের জন্য ব্যবহার করা হতো।   আধ্যাত্মিক অর্থ  ইউক্রেনীয়রা বিশ্বাস করেন যে ছুটির দিনগুলিতে পরিবারের পূর্বপুরুষদের আত্মারা দিদুখে বাস করেন।Ukrainian Christmas  Retrieved 27 April 2013 তারা বিশ্বাস করেন ঘরের ভেতরে সম্মানের স্থানে থাকাকালীন সমস্ত পূর্বপুরুষের আত্মারা একত্রিত হন এবং পরিবারকে আশীর্বাদ করন। সভিয়াত ভেচির (বড়দিনের আগের দিন) দিনে, হোসপোডার (পরিবারের কর্তা) দিদুখকে ঘরে আনেন। এটি ঘরের পোকুটিয়ায় (আইকনযুক্ত কোণে) কুটিয়া (আচারিক খাবার) এবং উজভার (আচারিক পানীয়) সহ স্থাপন করা হয়।  লোকসংস্কৃতির উৎসব মাসনিৎসিয়ায় -এর সময় শীতের সমাপ্তির প্রতীক হিসেবে দিদুখ পোড়ানো হয়।  বিবাহ উৎসব উপলক্ষে কুটিরে গমের আঁটি রাখার রীতি খ্রিস্টপূর্ব যুগে শুরু হয়েছিল।Jerzy Strzelczyk, Mity, podania i wierzenia dawnych Słowian, Rebis, isbn 978-83-7301-973-7, পৃষ্ঠা ৯৩ এটি পূর্বপুরুষদের ধর্মের সাথে সম্পর্কিত ছিল। এটি বাড়ির প্রতিরক্ষামূলক চেতনার প্রতীক। পরে এটি ইউক্রেনের খ্রিস্টধর্ম দ্বারা ক্রিসমাসের রীতি হিসেবে গৃহীত হয়।  চিত্রশালা   তথ্যসূত্র    বহিঃসংযোগ    "ইউক্রেনীয় মহিলারা বড়দিনের আগের দিন ভোজ ভাগাভাগি করেন" — গুগল নিউজে দ্য আওয়ার পত্রিকার আওয়ার ফ্যাবুলাস কুকস কলামের স্ক্যান করা কপি, তারিখ ১৭ ডিসেম্বর ১৯৮০। পুনরুদ্ধার করা হয়েছে ২৭ এপ্রিল ২০১৩  বিষয়শ্রেণী:গম বিষয়শ্রেণী:বড়দিনের সাজসজ্জা বিষয়শ্রেণী:ইউক্রেনীয় ঐতিহ্য
পেনজিয়া বাতিঘর () তাইওয়ানের ঝোংঝেং জেলার, পেনজিয়া আইলেটে অবস্থিত একটি বাতিঘর।    ইতিহাস    আরো দেখুন    তাইওয়ানের বাতিঘরের তালিকা   তথ্যসূত্র    বহিঃসংযোগ    মেরিটাইম এবং পোর্ট ব্যুরো MOTC বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:তাইওয়ানের বাতিঘর বিষয়শ্রেণী:১৯০৯-এ সম্পন্ন বাতিঘর বিষয়শ্রেণী:১৯০৯-এ তাইওয়ানে প্রতিষ্ঠিত